भैरवा जलाशय के विस्थापितों ने की मुआवजा की मांग
गोला | गोलाप्रखंड के भैरवा जलाशय योजना के विस्थापितों की बैठक रविवार को उत्क्रमित प्राथमिक विद्यालय सरना टोला में हुई। जिसकी अध्यक्षता हरिचरण मुंडा ने की। जबकि संचालन लखन सिंह ने किया। इस दौरान विस्थापितों की समस्याओं पर विचार विमर्श किया गया। कहा गया कि मुख्य अभियंता और भू अर्जन पदाधिकारियों द्वारा दिए गए आश्वासन के बाद भी विस्थापितों को अब तक मुआवजा का भुगतान नहीं हो पाया है। इसे लेकर विस्थापित ने निर्माण कार्य को बंद कराने का निर्णय लिया। साथ ही बांटे गए नोटिस के तहत भुगतान किया जाय, भूमिहीनों को चिन्हित कर विस्थापित का लाभ दिया जाय, बकाया जमीन, पेड़, कुआं आदि का मुआवजा दिया जाय, बंदोबस्ती द्वारा हासिल किए गए गैर मजरूवा जमीन का मुआवजा दिया जाय।
मौके पर रमेश कुमार, श्यामनंदन सिंह, दिलीप, सुजीत, कृष्णा सिंह, संजय कौलेश्वर, रामचरण, विरसाय, विश्वंभर महतो, कजरू साव, कजरू पहान आदि मौजूद थे।
hin_Deva hin_Deva mai_Deva